text: Annette Vilhelmsen sender penge til Varde og Esbjerg
  16 september 2013 kl. 13.23
  Socialministeren bevilger 340.000 kr., der skal bruges til at gøre livet bedre for de gamle i Varde og Esbjerg.
  Esbjerg og Varde modtager 340.000 kr. til projektet ?Det gode hverdagsliv for ældre i plejeboliger?.
  Pengene skal bl.a. bruges til at ansætte en frivilligkoordinator, som skal have ansvar for de frivillige, der giver de ældre en hånd.
  - Mange ældre oplever at føle sig ensomme og isolerede, når de flytter på plejehjem eller i plejebolig. Sådanne følelser tager livsglæden fra os, og her må vi ikke blot lade de ældre i stikken og lade stå til. Dette projekt hjælper ældre med at få kontakt til frivillige, som kan give dem støtte og samvær. Projektet stræber imod at bryde ensomheden hos ældre, og netop derfor er projektet vigtigt at støtte, siger social-, børne- og integrationsminister Annette Vilhelmsen.
  Se de støttede projekter her:
  link
  